
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 202 

27 Ιουνίου 2011 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αναδασωτέας έκτασης συνολικού εμβα- 
δού 47,005 στρ. στη θέση «Λεύκα-Μετόχι Οινόης» 
περιφέρειας Δήμου Μάνδρας-Ειδυλλίας Ν. Αττι¬ 
κής. 1 

Επικύρωση οριογραμμών τμήματος ρέματος στη 
θέση «Λαύτσι» Νέων Κυδωνιών Δημοτικής Ενότη¬ 
τας Θερμής του Δήμου Λέσβου. 2 

Ολική και Μερική Ανάκληση αποφάσεων κήρυξης 
εκτάσεων ως αναδασωτέων περιοχής Αγναντε- 
ρής, Δήμου Κιλελέρ, Ν. Λάρισας. 3 


ΑΠΟΦΑΣΕΙ Σ 

Αριθμ. 1204 (1) 


Κήρυξη ως αναδασωτέας έκτασης συνολικού εμβαδού 
47,005 στρ. στη θέση «Λεύκα-Μετόχι Οινόης» περιφέ¬ 
ρειας Δήμου Μάνδρας-Ειδυλλίας Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το αρθ. 280 του ν. 3852/4.6.2010 «Νέα αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Το Π.Δ. 135/23.12.2010 «Οργανισμός Αποκεντρωμένης 
Διοίκησης Αττικής». 

3. Την παρ. 3 του άρθ. 117 του Συντάγματος. 

4. Τις διατάξεις των αρθρ. 41 παρ. 1 και 38 παρ. 1 του 
Ν. 998/79 «Περί προστασίας των δασών και δασικών εν 
γένει εκτάσεων της χώρας». 

5. Τις υπ’ αριθμ. 160417/1180/8-7-80 και 182447/3049/ 
24-9-80 δ/γές Υπ. Γεωργίας. 

6. Την υπ’ αριθμ. 458/10.2.2011 πρόταση του Δασαρχείου 
Αιγάλεω και την από 6.5.2011 εισήγηση-σύμφωνη γνώμη 
της Δ/νσης Δασών Δυτ. Αττικής, αποφασίζουμε: 

Κηρύσσουμε ως αναδασωτέα, λόγω εκχέρσωσης, με 
σκοπό τη διατήρηση του χαρακτήρα της δασικής έκτα¬ 
σης, ώστε ν’ αποκλεισθεί η διάθεσή της για άλλο σκοπό 
πλην δασικού, τη δασική έκταση συνολικού εμβαδού 
47,005στρ., που βρίσκεται στη θέση «Λεύκα-Μετόχι Οινό- 
ης» περιφέρειας Δήμου Μάνδρας-Ειδυλλίας Νομαρχίας 


Δυτικής Αττικής, η οποία αποτελείται από τις εκτάσεις 
με τις ενδείξεις (Β), (Β1), (Ρ1) και (Γ) με στοιχεία (20, σ, 
ρ, π, ο, χ, ξ, ψ, ω, ωΐ, 9,12,13, 19, 20), (ν, μ, λ, φ, σ, τ, ν), 
(τ, ν, ο, χ, ξ, ψ, τ) και (δ, ζ, η, θ, ι, κ, 36, 35, 34, 50, 32, 31, 
δ), εμβαδού 19,08 στρ., 2,1 στρ., 1,125 στρ. και 24,7 στρ. 
αντίστοιχα, όπως απεικονίζονται στο από 7-2-2011 τοπο- 
γραφικό σχεδιάγραμμα και στο απόσπασμα πινακίδας 
χάρτη κλίμακας 1:5000 (Α/Φ6432/1) καθώς και στο από¬ 
σπασμα χάρτη ΓΥΣ κλίμ. 1:50000 όπου σημειώνεται η 
θέση αυτής, του συντάκτη Δασολόγου Χρήστου Γκάτση 
του Δασαρχείου Αιγάλεω, υπογεγραμμένο από την Δα¬ 
σάρχη Αιγάλεω και θεωρημένο από την Δ/ντρια Δασών 
Δυτ. Αττικής, το οποίο αποτελεί αναπόσπαστο μέρος 
της αποφάσεως αυτής και έχει όρια σήμερα ως εξής: 

Τα τμήματα (Β), (Β1), (Ρ1): 

Βόρεια: Με δάσος (σχετική η αρ. 362/11 πράξη χαρα¬ 
κτηρισμού Δασάρχη Αιγάλεω) και με έκταση με αγρο¬ 
τική μορφή. 

Νότια και Ανατολικά: Με μη δασικές -αγροτικές εκτά¬ 
σεις (σχετική η αρ. 362/11 πράξη χαρακτηρισμού Δα¬ 
σάρχη Αιγάλεω). 

Δυτικά: Με δάσος (σχετική η αρ. 362/11 πράξη χαρα¬ 
κτηρισμού Δασάρχη Αιγάλεω). 

Το τμήμα (Γ): 

Βόρεια: Με δρόμο και πέραν αυτού δάσος (σχετική η 
αρ. 362/11 πράξη χαρακτηρισμού Δασάρχη Αιγάλεω). 

Ανατολικά: Με λωρίδα δάσους πέραν αυτής ασφαλ- 
τόδρομος και μετά δάσος (σχετική η αρ. 362/11 πράξη 
χαρακτηρισμού Δασάρχη Αιγάλεω). 

Νότια: Με αγροτική έκταση (σχετική η αρ. 362/11 πράξη 
χαρακτηρισμού Δασάρχη Αιγάλεω). 

Δυτικά: Με αγροτικές εκτάσεις δρόμο αγροτικές εκτά¬ 
σεις. 

Η αποκατάσταση της βλάστησης θα γίνει με φυσική 
αναγέννηση ή με πρόγραμμα τεχνητής αναδάσωσης 
εντός τριών το πολύ ετών που θα καταρτίσει η αρμόδια 
Υπηρεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2011 

Ο Γ ενικός Γ ραμματέας 
Αποκεντρωμένης Διοίκησης 

ΗΛΙΑΣ ΛΙΑΚΟΠΟΥΛΟΣ 














ΣΧΕΔΙΑΓΡΑΜΜΑ 
Έκτασης που ήταν δάσος και άλλαξε μορφή και > 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 83 % 



































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1917 


Αριθμ. 8747/148 (2) 

Επικύρωση οριογραμμών τμήματος ρέματος στη θέση 
«Λαύτσι» Νέων Κυδωνιών Δημοτικής Ενότητας Θερ¬ 
μής του Δήμου Λέσβου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τον Ν. 3200/1955 «περί, διοικητικής αποκέντρωσης», 
όπως τροποποιήθηκε και συμπληρώθηκε μεταγενέστε¬ 
ρα. 

2. Τις διατάξεις του Π.Δ. 39/1983 «περί εκτελέσεως 
μεταβίβασης αρμοδιοτήτων του Υπουργείου Δημοσίων 
Έργων στις Περιφερειακές Υπηρεσίες». 

3. Τις διατάξεις του άρθρου 66 του Ν. 1622/1986 «περί 
Τοπικής Αυτοδιοίκησης, Περιφερειακής Ανάπτυξης και 
δημοκρατικού προγραμματισμού» όπως αντικαταστά- 
θηκαν με τις διατάξεις της παρ. 5 του άρθρου 33 του 
Ν. 1832/1989. 

4. Την 33/1998 εγκύκλιο του Υ.ΠΕ.ΧΩ.Δ.Ε. «Αστυνόμευση 
ρεμάτων και συντήρηση αντιπλημμυρικών έργων». 

5. Τον Ν.3010/2002 «Εναρμόνιση του Ν.1650/1988 με τις 
Οδηγίες 97/11 Ε.Ε. και 96/61 Ε.Ε., διαδικασία οριοθέτησης 
και ρυθμίσεις θεμάτων για τα υδατορέματα και άλλες 
διατάξεις». 

6. Τον Ν. 3852/2010 «Νέα αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» Μέρος Θ' Αποκεντρωμένη Διοίκηση, άρ¬ 
θρο 280 παράγραφος II 20 «Η μέριμνα για τη σύνταξη 

οριζοντιογραφικού και υψομετρικού διαγράμματος. 

και η έκδοση απόφασης επικύρωσης του καθορισμού 
των οριογραμμών». 

7. Την αρ. 1039/26-1-2005 απόφαση του Γενικού Γραμ- 
ματέα πρώην Περιφέρειας Βορ. Αιγαίου (αρ. ΦΕΚ 228/ 
Δ'/3-3-2005), με την οποία είχε οριοθετηθεί τμήμα του 
εν λόγω ρέματος, όπως φαίνεται στο Τοπογραφικό Δι¬ 
άγραμμα με διακεκομμένη γραμμή. 


8. Το υπ’ αριθ. 6929/ΤΔ906/13-5-2011 έγγραφο της 
Δ/νσης Τεχνικών Έργων Περιφερειακής Ενότητας Λέ¬ 
σβου με το οποίο υποβλήθηκε στην Υπηρεσία μας ο 
φάκελος της εν λόγω οριοθέτησης. 

9. Την μελέτη οριοθέτησης που περιλαμβάνει: την 
τεχνική έκθεση με τον έλεγχο των διατομών και τους 
υδραυλικούς υπολογισμούς, την τοπογραφική απο¬ 
τύπωση του ρέματος σε κλίμακα 1:200 και τη λεκάνη 
απορροής, όπως αυτά συντάχθηκαν από τον Πολιτικό 
Μηχανικό Καυλακώνη Κων/νο και θεωρήθηκαν από την 
Δ/νση ΤεχνικώνΈργων Περιφερειακής Ενότητας Λέσβου 
και αφορούν στο τμήμα του ρέματος που βρίσκεται στη 
θέση «Λαυτσί» Νέων Κυδωνιών της Δημοτικής Ενότητας 
Λ. Θερμής. 

10. Τη μη γνωμοδότηση του πρώην Δημοτικού Συμβου¬ 
λίου Λουτροπόλεως Θερμής (μετά την πάροδο χρονικού 
διαστήματος ενός μηνάς), σχετικά με την οριοθέτηση 
τμήματος του ρέματος που αναφέρεται στο θέμα, απο¬ 
φασίζει: 

Εγκρίνει τον καθορισμό των οριογραμμών τμήματος 
ρέματος, στη θέση «Λαυτσί» Νέων Κυδωνιών της Δη¬ 
μοτικής Ενότητας Λ. Θερμής του Δήμου Λέσβου, όπως 
σημειώνεται με μπλε γραμμή στο τοπογραφικό διάγραμ¬ 
μα που συνέταξε ο πολιτικός μηχανικός Καυλακώνης 
Κων/νος, ελέγχθηκε και θεωρήθηκε στις 12-5-2011 από τη 
Δ/νση ΤεχνικώνΈργων Περιφερειακής Ενότητας Λέσβου, 
σύμφωνα με τα στοιχεία της μελέτης. 

Όπου απαιτούνται τμηματικά έργα διευθέτησης, πριν 
την κατασκευή αυτών, πρέπει να ληφθούν οι κατά νόμο 
εγκρίσεις και αδειοδοτήσεις. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Μυτιλήνη, 7 Ιουνίου 2011 

Ο Γ ενικός Γ ραμματέας 
Αποκεντρωμένης Διοίκησης 
ΦΩΤΙΟΣ ΧΑΤΖΗΜΙΧΑΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. 1711/60109 (3) 

Ολική και Μερική Ανάκληση αποφάσεων κήρυξης εκτά¬ 
σεων ως αναδασωτέων περιοχής Αγναντερής, Δή¬ 
μου Κιλελέρ, Ν. Λάρισας. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ-ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος της Ελλάδος. 

2. Τις διατάξεις του Ν. 3852/2010 (ΦΕΚ 87Α77-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

3. Το Π.Δ. 138/2010 (ΦΕΚ 231 Α727-12-2010) «Οργανισμός 
της Αποκεντρωμένης Διοίκησης Θεσσαλίας - Στερεός 
Ελλάδας». 

4. Τις διατάξεις του άρθρου 44 του Ν. 998/79 «Περί 
προστασίας των δασών και των δασικών εν γένει εκτά¬ 
σεων της Χώρας», όπως τροποποιήθηκε με το άρθρο 1, 
παρ. 9 του Ν. 3208/2003 και με το άρθρο 36 παρ. 3 του 
Ν. 3698/2008. 

5. Την αριθμ. 1669/33104/31-3-2011 απόφαση Γεν. Γραμ. 
Αποκεντρωμένης Διοίκησης Θεσσαλίας - Στερεός Ελ¬ 
λάδας «Περί Μεταβίβασης δικαιώματος υπογραφής 
στον Προϊστάμενο της Γενικής Διευθύνσεως Δασών 
και Αγροτικών Υποθέσεων και στους Προϊσταμένους 
Διευθύνσεων και Δασαρχείων της ανωτέρω Γενικής 
Διευθύνσεως» (ΦΕΚ 648/19-4-2011 τεύχος Β'). 

6. Την με αριθμ. 2202/16-9-1982 απόφαση Νομάρχη Λά¬ 
ρισας με την οποία κηρύχθηκε ως αναδασωτέα δημόσια 
δασική έκταση εμβαδού 120 στρ. στην θέση «Ρουμάνι 
- Καρά-Ντερέ» περιοχής κοινότητας Αγναντερής Νομού 
Λάρισας (ΦΕΚ 370/23-8-83 τεύχος Δ'). 

7. Την με αριθμ. 1382/9-5-1989 απόφαση του Νομάρ¬ 
χη Λάρισας με την οποία κηρύχθηκε ως αναδασωτέα 
δημόσια δασική έκταση εμβαδού 4.000 στρ. στη θέση 
«Παλαιόκαστρο» περιοχής Κοινότητας Αγναντερής, Νο¬ 
μού Λάρισας (ΦΕΚ 395/16-6-89 τεύχος Δ'). 

8. Την με αριθμ. 2054/18-7-1996 απόφαση Δ/ντη Περιφ. 
Διοίκησης με την οποία κηρύχθηκε ως αναδασωτέα 
δημόσια δασική έκταση εμβαδού 530 στρ. στη θέση 
«Κατάλυμα Μαυροβούνι ή Καραντάου» περιοχής Κοι¬ 
νοτήτων Κυψέλης & Μύρων, Νομού Λάρισας (ΦΕΚ 835/ 
1-8-96 τεύχος Δ'). 

9. Την με αριθμ. 2313/29-7-1996 απόφαση του Δ/ντη Πε- 
ριφ. Διοίκησης με την οποία κηρύχθηκε ως αναδασωτέα 
δημόσια δασική έκταση εμβαδού 1.800 στρ. στην θέση «Κα- 
πνοτόπια-Κάστρο» περιοχής Κοινότητας Αγναντερής - 
Μύρων, Νομού Λάρισας (ΦΕΚ 929/23-8-96 τεύχος Δ'). 

10. Την με αριθμ. 2405/30-7-1996 απόφαση Δ/ντη Περιφ. 
Διοίκησης με την οποία κηρύχθηκε ως αναδασωτέα 
δημόσια δασική έκταση εμβαδού 100 στρ. στην θέση 
«Πλάτανος» περιοχής Κοινότητας Αγναντερής Νομού 
Λάρισας (ΦΕΚ 925/23-8-96 τεύχος Δ'). 

11. Την αριθμ. 2231/28-8-2000 (ΦΕΚ 647/06/10/2000 τεύ¬ 
χος Δ') απόφαση κήρυξης έκτασης ως αναδασωτέας, 
δημόσιας δασικής έκτασης εμβαδού 21.340 στρ. στη 
θέση «Καστάνι - Παλαιόκαστρο - Κοκκαλάκια - Παλαιο- 
μονάστηρο», περιοχής Δ.Δ. Αγναντερής, Δήμου Κιλελέρ, 
Ν. Λάρισας, λόγω καταστροφής της δασικής βλάστησης 
από πυρκαγιά. 

12. Την αριθμ. 2888/39473/13-4-2011 πρόταση του 
Δασαρχείου Λάρισας για ολική και μερική ανάκληση 


αποφάσεων κήρυξης εκτάσεων ως αναδασωτέων στην 
περιοχή Αγναντερής, Δήμου Κιλελέρ, Ν. Λάρισας. 

13. Την υπ’ αριθμ. 5/2011 απόφαση της Α/θμιας Ε.Ε.Δ.Α. 
Ν. Λάρισας, η οποία αποφάσισε θετικά για την ως άνω 
πρόταση, αποφασίζουμε: 

Α. Να ανακληθούν οι αποφάσεις κήρυξης εκτάσεων ως 
αναδασωτέων πριν το 2000 οι οποίες εμπεριέχονται εν 
άλω στην έκταση εμβαδού 21.340 στρ. που κηρύχθηκε 
αναδασωτέα με την αριθμ. 2231/28-8-2000 απόφαση, 
όπως αυτές εμφανίζονται στο από 12-4-2011 συνημμένο 
τοπογραφικό διάγραμμα και δεν εξαιρέθηκαν ήτοι: 

• Η με αριθμ. 2202/16-9-1982 απόφαση Νομάρχη Λάρι¬ 
σας με την οποία κηρύχθηκε ως αναδασωτέα δημόσια 
δασική έκταση [πολύγωνο Α(Ε1=120,00στρ.)] στην θέση 
«Ρουμάνι-Καραντερέ» περιοχής κοινότητας Αγναντερής 
Νομού Λάρισας (ΦΕΚ 370/23-8-83 τεύχος Δ'). 

• Η με αριθμ. 2313/29-7-1996 απόφαση του Δ/ντη Περιφ. 
Διοίκησης με την οποία κηρύχθηκε ως αναδασωτέα 
δημόσια δασική έκτασης [πολύγωνο Α(Ε2=300,00στρ.) 
και Α(Ε3=1.500στρ.)] στην θέση «Καπνοτόπια-Κάστρο» 
περιοχής Κοινοτήτων Αγναντερής-Μύρων, Νομού Λά¬ 
ρισας (ΦΕΚ 929/23-8-96 τεύχος Δ'). 

• Η με αριθμ. 2405/30-7-1996 απόφαση Δ/ντη Περιφ. 
Διοίκησης με την οποία κηρύχθηκε ως αναδασωτέα 
δημόσια δασική [πολύγωνο Α(Ε4=100,00στρ.)] στην θέση 
«Πλάτανος» περιοχής Κοινότητας Αγναντερής Νομού 
Λάρισας (ΦΕΚ 925/23-8-96 τεύχος Δ'). 

Β. Να ανακληθούν εν μέρει και για τα τμήματα που 
επικαλύπτονται από την έκταση εμβαδού 21.340στρ. η 
οποία κηρύχθηκε ως αναδασωτέα με την αριθμ. 2231/ 
28-8-2000 απόφαση, οι αποφάσεις κήρυξης εκτάσεων ως 
αναδασωτέων πριν το 2000 όπως αυτές εμφανίζονται 
στο από 12-4-2011 συνημμένο τοπογραφικό διάγραμμα 
και δεν εξαιρέθηκαν ήτοι: 

• Η με αριθμ. 1382/9-5-1989 απόφαση του Νομάρχη Λά¬ 
ρισας με την οποία κηρύχθηκε ως αναδασωτέα δημόσια 
δασική έκταση εμβαδού 4.000 στρ. στη θέση «Παλαιόκα¬ 
στρο» περιοχής Κοινότητας Αγναντερής, Νομού Λάρισας 
(ΦΕΚ 395/16-6-89 τεύχος Δ') [πολύγωνα Α(Ε5=358,42 στρ.) 
και Α(Ε6=182,63στρ.)] 

• Η με αριθμ. 2054/18-7-1996 απόφαση Δ/ντη Περιφ. 
Διοίκησης με την οποία κηρύχθηκε ως αναδασωτέα 
δημόσια δασική έκταση εμβαδού 530 στρ. στη θέση 
«Κατάλυμα Μαυροβούνι ή Καραντάου» περιοχής Κοινο¬ 
τήτων Κυψέλης-Μύρων, Νομού Λάρισας (ΦΕΚ 835/1-8-96 
τεύχος Δ') [πολύγωνο Α(Ε7=192,42στρ.)]. 

Γ. Να ανακληθεί εν μέρει η με αριθμ. 2231/28-8-2000 
απόφαση της Δ/νσης Δασών Ν. Λάρισας με την οποία 
κηρύχθηκε ως αναδασωτέα έκταση εμβαδού 21.340 στρ. 
(ΦΕΚ 647/6-10-2000 τεύχος Δ') και συγκεκριμένα για τις 
εκτάσεις (πολύγωνα) που εσφαλμένα (μη ακριβής προσ¬ 
διορισμός των δασικών εκτάσεων που καταστράφηκαν 
από πυρκαγιά εξαιτίας της εκτεταμένης καταστροφής) 
συμπεριλήφθησαν εντός αυτής, όπως αυτή εμφανίζεται 
στο από 12-4-2011 συνημμένο τοπογραφικό διάγραμμα, 
ήτοι: 

1) Ο οικισμός Αγναντερής, τα όρια του οποίου έχουν 
καθοριστεί με απόφαση της Πολεοδομίας (ΦΕΚ 807/ 
28-9-1987 τεύχος Δ') [πολύγωνο: ο(Ε8=226,37στρ.)] συ¬ 
νολικού εμβαδού 226,37 στρ. 

2) Τα τμήματα της Διανομής Αγναντερής έτους 
1958 όπως αυτά εξαρτήθηκαν από την Δ/νση Πολι¬ 
τικής Γης της Περιφέρειας Θεσσαλίας [πολύγωνα: 

Δ(Ε9=59,25στρ.), (τμήμα του Δ(Ε10) εμβαδού 324,24στρ.) 
και Δ(Ε11=161,00στρ.)] συνολικού εμβαδού 544,49 στρ. 

3) Εκτάσεις οι οποίες εμπίπτουν σε βεβαιώσεις που 
εκδόθηκαν στο παρελθόν από την Υπηρεσία, αποφαί- 
νονται για τον μη δασικό χαρακτήρα αυτών και κατό¬ 
πιν της σχετικής διαδικασίας έχουν καταστεί τελεσίδι¬ 
κες [πολύγωνα: τμήμα του Β(Ε12) εμβαδού 102,90στρ.), 
Β(Ε13=6,595στρ.) και Β(Ε14=18,312στρ.) συνολικού εμβαδού 
127,807 στρ. 

4) Εκτάσεις για τις οποίες έχουν εκδοθεί πράξεις 
χαρακτηρισμού σε εφαρμογή του άρθρου 10 και 14 του 
Ν. 998/79 [πολύγωνα: Π(Ε15=6,05στρ.) και Π(Ε16=6,07στρ.)] 
συνολικού εμβαδού 12,12 στρ. 

5) Εκτάσεις για τις οποίες προκύπτει ότι είναι ανέκαθεν 

γεωργικές [πολύγωνα: Γ(Ε17=18,00στρ.), Γ(Ε18=4,04στρ.), 
Γ(Ε19=5,40στρ.), Γ(Ε20=6,90στρ.), Γ(Ε21=374,00στρ.), 

Γ(Ε22=646,70στρ.), Γ(Ε23=13,90στρ.), Γ(Ε24=149,35στρ.), 
Γ(Ε25=3,40στρ.), Γ(Ε26=270,20στρ.), Γ(Ε27=16,54στρ.)] συ¬ 
νολικού εμβαδού 1.508,43 στρ. 

6) Εκτάσεις για τις οποίες προκύπτει ότι είναι ανέκα¬ 
θεν χορτολιβαδικές και για τις οποίες είτε έχουν δοθεί 
άδειες εγκατάστασης ποιμνιοστασίων εντός αυτών, είτε 
εξετάζονται να δοθούν ανάλογες [πολύγωνα: Χ(Ε28=57,72 
στρ), Χ(Ε29=5,24 στρ.), Χ(Ε30=15,17 στρ.), Χ(Ε31=7,13 στρ.), 
Χ(Ε32=51,16 στρ.), Χ(Ε33=5,53 στρ.), Χ(Ε34=4,00 στρ.), 
Χ(Ε35=28,53 στρ.), Χ(Ε36=4,10 στρ.), Χ(Ε37=4,05 στρ.), 
Χ(Ε38=4,69 στρ.)] συνολικού εμβαδού 187,32 στρ. 


7) Εκτάσεις που βρίσκονται εντός των ορίων του Δα¬ 
σοκτήματος «Σουπλή - Αγία Τριάδα» Φαρσάλων για τις 
οποίες έχει εκδοθεί η με αριθμ. 2459/20-4-2000 πράξη 
χαρακτηρισμού, η αριθμ. 94480/995/24-6-2005 αναγνω¬ 
ριστική απόφαση του ΥΠΑΤΤ και η 5279/30-11-2005 από¬ 
φαση έγκρισης γενομένων εκχερσώσεων για έκταση 
εμβαδού 9.691,00 στρ. [πολύγωνο: Κ(Ε39=3.928,00στρ.)] 
συνολικού εμβαδού 3.928,00 στρ. 

Η συνολική έκταση για την οποία ανακαλείται εν μέ- 
ρει η με αριθμ. 2231/28-8-2000 απόφαση της Δ/νσης 
Ν. Λάρισας με την οποία κηρύχθηκε ως αναδασωτέα 
έκταση εμβαδού 21.340 στρ. (ΦΕΚ 647/6-10-2000 τεύχος 
Δ') είναι Εσυν= 6.534,54 στρ. 

Η έκταση συνολικού εμβαδού 14.805,46 στρ. η οποία 
περιλαμβάνεται στα όρια της έκτασης εμβαδού 21.340 
στρ. που κηρύχθηκε ως αναδασωτέα με την αριθμ. 2231/ 
28-8-2000 απόφαση της Δ/νσης Δασών Ν. Λάρισας, πα¬ 
ραμένει ως αναδασωτέα σύμφωνα με τα διαλαμβανόμε¬ 
να της ανωτέρω απόφασης [πολύγωνα: ΑΝ(Ε40=4,56στρ.), 
ΑΝ(Ε41=29,33στρ.) και ΑΝ(Ε42=14.771,57στρ.)]. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 1 Ιουνίου 2011 

Η Γενική Γραμματέας 
Αποκεντρωμένης Διοίκησης 
ΚΑΛΛΙΟΠΗ ΓΕΡΑΚΟΥΔΗ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 57% 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 





















































































































